મંદિર નં.૧ પૂર્વાભિમુખ છે, જંઘાના ગવાક્ષોમાં આવેલાં શૈવ શિલ્પો પરથી આ મંદિર શિવાલય હોવાનું સૂચિત થાય છે. કુંડ પાસે આવેલું મંદિર નં.૫ એનાં ‍દીવાલોમાંનાં શિલ્પો પરથી વિષ્ણુનમંદિર હોવાનું જણાય છે. મંદિર નં.૬ સૂર્યમંદિર હોવાનું એમાંનાં શિલ્પો પરથી સ્પષ્ટવ થાય છે. મંદિર નં.૭ પણ પૂર્વાભિમુખ છે. એ સ્પષ્ટસતઃ શિવમંદિર છે. આમાંનાં કોઈ મંદિરોમાં અભિલેખ નથી, પરંતુ તેમના સ્થાપત્ય-સ્વરૂપ પરથી આ મંદિરોનું નિર્માણ આઠમી સદીના પૂર્વાર્ધમાં થયું લાગે છે. લાડચી માતાના કુંડ તરીકે ઓળખાતા કુંડના ચાર ખૂણે આવેલાં ચાર નાનાં મંદિર સ્થાપત્ય-સ્વરૂપમાં મંદિર નં.૩ અને ૫ સાથે સામ્ય ધરાવે છે. આ મંદિર-સમૂહની શ્રૃંગારચોકીઓ પરનાં ફાંસના પ્રકારનું છાવણ ખાસ નોંધપાત્ર છે. આ છાવણોની આગળ આવેલી રથિકાઓમાંનાં શૂરસેન મૂર્તિ શિલ્પોથી અલંકૃત છે. આ મંદિરોનાં શિખરો પરની જાલક-ભાત સૂત્રાપાડા, પાછતર અને ધ્રાલણવેલનાં મંદિરોનાં શિખરોની જાલક-ભાત કરતાં વધુ વિકસિત છે. આ તમામ મંદિરોની દીવાલો એના પર આવેલા સુશોભિત ગવાક્ષો સિવાય સાદી છે. આ મંદિરોનાં ગર્ભગૃહોની દ્વારશાખાઓનાં વૈવિધ્ય અને કોતરકામની ઉત્કૃષ્ટ.તા પ્રશંસાપાત્ર છે. એમાં મંદિર નં. ૩ની દ્વારશાખા અતિરમણીય છે. પંચશાખ પ્રકારની આ દ્વારશાખામાં શિવ, ઉમા-મહેશ્વર, અર્ધનારીશ્વર, વિષ્ણુણ અને લક્ષ્મીચ-નારાયણનાં શિલ્પ દર્શનીય છે. ઉત્તરાંગની ગવાક્ષ-પંક્તિમાં બ્રહ્મા, કુબેર, વિષ્ણુ, શિવ અને ગણેશનાં શિલ્પ નોંધપાત્ર છે. પ્રાયઃ આ મંદિર હરિ-હરનું છે.